CELEX: 62016CN0190
Language: fi
Date: 2016-04-05 00:00:00
Title: Asia C-190/16: Ennakkoratkaisupyyntö, jonka Bundesarbeitsgericht (Saksa) on esittänyt 5.4.2016 – Werner Fries v. Lufthansa CityLine GmbH

20.6.2016   
            
            
               FI
            
            
               Euroopan unionin virallinen lehti
            
            
               C 222/5
            
         Ennakkoratkaisupyyntö, jonka Bundesarbeitsgericht (Saksa) on esittänyt 5.4.2016 – Werner Fries v. Lufthansa CityLine GmbH
   (Asia C-190/16)
   (2016/C 222/06)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesarbeitsgericht
   
      Pääasian asianosaiset
   
   
      Valittaja: Werner Fries
   
      Vastapuoli: Lufthansa CityLine GmbH
   
      Ennakkoratkaisukysymykset
   
   
               1)
            
            
               Onko asetuksen (EU) N:o 1178/2011 (1) liitteessä I olevan FCL.065 kohdan b alakohta yhteensopiva Euroopan unionin perusoikeuskirjan 21 artiklan 1 kohdan ikään perustuvan syrjinnän kiellon kanssa?
            
         
               2)
            
            
               Onko asetuksen (EU) N:o 1178/2011 liitteessä I olevan FCL.065 kohdan b alakohta yhteensopiva Euroopan unionin perusoikeuskirjan 15 artiklan 1 kohdan kanssa, jonka mukaan jokaisella on oikeus tehdä työtä ja harjoittaa vapaasti valitsemaansa tai hyväksymäänsä ammattia, kanssa?
            
         
               3)
            
            
               Jos ensimmäiseen ja toiseen kysymykseen annetaan myöntävä vastaus:
               
                           a)
                        
                        
                           Kuuluvatko FCL.065 kohdan b alakohdassa tarkoitetun käsitteen ”kaupallinen ilmakuljetus” tai tämän käsitteen asetuksen (EU) N:o 1178/2011 liitteessä I olevassa FCL.010 kohdassa olevan määritelmän piiriin myös lentoliikenneyrityksen kaupallisessa toiminnassa suoritetut ns. siirtolennot, joilla ei kuljeteta matkustajia, rahtia eikä postia?
                        
                     
                           b)
                        
                        
                           Kuuluvatko FCL.065 kohdan b alakohdassa tarkoitetun käsitteen ”kaupallinen ilmakuljetus” tai tämän käsitteen asetuksen (EU) N:o 1178/2011 liitteessä I olevassa FCL.010 kohdassa olevan määritelmän piiriin sellainen koulutus ja kokeiden vastaanottaminen, joissa yli 65-vuotias lentäjä ei ole mukana lentävänä miehistön jäsenenä koneen ohjaamossa?
                        
                     
         
      (1)  Siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla 3.11.2011 annettu komission asetus (EU) N:o 1178/2011 (EUVL L 311, s. 1).